La disposició addicional tercera del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, estableix que, dins el termini de dos mesos a comptar de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar en el diari Oficial de la Generalitat de Catalunya, mitjançant una ordre de conseller o consellera competent en la matèria, i amb efectes merament informatius, una relació de les taxes vigents que gestionen, en què, identifiquin els serveis i les activitats que meriten cadascuna d'elles i la quota corresponent.
L'article 46 de la Llei 25/2009, de 23 de desembre, de pressupostos de la Generalitat de Catalunya per al 2010 manté els mateixos tipus de quantia fixa de les taxes de la Generalitat que els vigents l'any 2009, llevat dels de les taxes amb quotes que siguin objecte de modificació per la Llei de mesures fiscals, financeres i administratives que acompanya la Llei de pressupostos esmentada.
La Llei 26/2009, de 23 de desembre, de mesures fiscals, financeres i administratives, modifica diversos preceptes del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i d'entre aquests, l'article 18.1-5 i el capítol I del títol XI el qual deroga en la seva totalitat.
Per tot això, d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya i amb l'article 39.3 de la Llei 13/2008, de la presidència de la Generalitat i del Govern,
Donar publicitat a les quotes de les taxes del Departament de la Vicepresidència per a l'exercici 2010 que estableix el títol XVIII del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, que gestiona aquest Departament i que s'especifiquen a l'annex.
Taxes que es gestionen en l'àmbit competencial del Departament de la Vicepresidència.
1.1 Taxa pels drets d'inscripció a les proves per a l'obtenció dels certificats de coneixement de català que convoca la Secretaria de Política Lingüística:
a) Proves per a l'obtenció dels certificats de nivell bàsic, elemental i intermedi: 14,40 euros.
b) Proves per a l'obtenció del certificat de suficiència i superior: 25,05 euros.
1.2 Taxa pels drets d'inscripció a les proves de traducció i interpretació jurades d'altres llengües al català:
a) Proves per a l'obtenció de l'habilitació professional de traducció jurada: 72,65 euros.
b) Proves per a l'obtenció de l'habilitació professional d'interpretació jurada: 72,65 euros.
D'acord amb el que preveu l'apartat 3 de l'article 1.2-7 del capítol II del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, s'estableix una bonificació del 10% de la quota de la taxa que correspongui en cada cas per la prestació del servei o la realització d'activitats, si se'n fa la sol·licitud per mitjans electrònics.